इनसो का स्टार कन्सर्ट कार्यक्रम 3 को
हिसार | नववर्षके उपलक्ष्य में छात्र संगठन इनसो 3 जनवरी को पुराना राजकीय कॉलेज मैदान में स्टार लाइव कन्सर्ट कार्यक्रम करेगी। आयोजक विवेक अग्रवाल और दुष्यंत शामी ने बताया कि समारोह को लेकर शहरवासियों में जबरदस्त उत्साह देखने को मिल रहा है। समारोह में इनसो के राष्ट्रीय अध्यक्ष दिग्विजय सिंह चौटाला बतौर मुख्यातिथि शिरकत करेंगे। विशिष्ट अतिथि के तौर पर प्रमोद जैन भाग लेंगे। दिग्विजय चौटाला के आह्वान पर कार्यक्रम को शहरवासियों के लिए पूर्ण रूप से निशुल्क रखा गया है। इस कार्यक्रम में अल्फाज, गीता जेलदार, प्रीत हुंदल, कमल खैरा, बलिंग सिंह, एसबी हरियाणवी, डीके सहित हरियाणा पंजाब के कई प्रसिद्ध कलाकार अपनी प्रस्तुतियां देंगे।
hin_Deva hin_Deva